Číslo: 01-02/2025-06

Dátum: 18. 02. 2025

**Výročná správa o činnosti Výboru pre informovanie NRSNM za rok 2024**

Výbor pre informovanie Národnostnej rady slovenskej národnostnej menšiny v roku 2024 na začiatku roka vypracoval plán a program práce podujatí a aktivít zameraných na podporu našich médií a novinárskej činnosti, na základe ktorého pôsobil.

 V uvedenom období sa uskutočnilo 2. zasadnutie Výboru pre informovanie NRSNM v stredu 31. januára 2024 v priestoroch Národnostnej rady slovenskej národnostnej menšiny s nasledujúcim programom rokovania:

1. Schválenie programu rokovania

2. Schválenie Zápisnice z Konštitučného zasadnutia VPI NRSNM

3. Návrh Správy o činnosti Výboru pre informovanie NRSNM za rok 2023

4. Návrh Plánu a programu Výboru pre informovanie na rok 2024

5. Rôzne

 Na úvod členov Výboru pre informovanie privítala a úspešnú prácu zaželala predsedníčka NRSNM Dušanka Petráková. Tiež vyjadrila potešenie z početných aktivít, ktoré tento výbor behom predchádzajúceho roka realizoval a verí, že tak bude aj v roku 2024.

Zasadnutiu predsedala predsedníčka Annamária Tamašiová. Po jednoznačne schválenom programe rokovania členovia VPI jednohlasne schválili zápisnicu z Konštitutívnej schôdze VPI. Návrh Správy o činnosti VPI NRSNM za rok 2023 bez pripomienok bol schválený jednoznačne. Návrh Plánu a programu VPI NRSNM na rok 2024 v krátkosti ozrejmila koordinátorka VPI Anna Chrťanová-Leskovac a potom bol aj jednohlasne schválený. Pod bodom Rôzne odznelo niekoľko zaujímavých a konštruktívnych návrhov týkajúcich sa činnosti VPI počas roka 2024. Rozoberali sa návrhy na podanie žiadostí na Úrad pre Slovákov žijúcich v zahraničí na rozšírenie činnosti Výboru pre informovanie. Odznel návrh urobiť film – krátke šoty o činnosti samotnej NRSNM. Predstaviť v kocke čomu sa NRSNM a všetky štyry výbory venujú. Vladimír Kuchárik navrhol, aby sa zabezpečili podmienky, totiž zabezpečila technika na priamy prenos cestou YouTube kanálu všetkých významných podujatí, ktoré NRSNM organizuje, ako sú napríklad celomenšinové festivaly. Drahoslava Čiefová navrhla širšiu verejnosť o činnosti NRSNM informovať cestou YouTube kanálu NRSNM. Tiež navrhla, aby súkromné produkcie, ktoré máme a vysielajú po slovensky, zverejňovali príspevky na tom kanály, ktoré by si každý mohol pozrieť nie len v priamom prenose – vysielaní, ale aj odložene.

\*

Začiatkom marca sa Dušanka Petráková predsedníčka NRSNM a koordinátorka VPI stretli s generálnym riaditeľom VMU RTV Vojvodiny Goranom Karadžićom. S riaditeľom Karadžićom, jeho zástupkyňou Sanjou Jašarevićovou Kužićovou, redaktorom tretieho programu rádia Vojinom Popovićom a zodpovedným redaktorom slovenskej redakcie rádia Miroslavom Gašparom rozanalyzovali doterajšiu spoluprácu, aktuálnu situáciu v slovenských redakciách rádia a televízie Vojvodiny a vytýčili si ciele budúcej spolupráce v prospech kvalitného informovania poslucháčov a divákov v slovenskom jazyku. Následne bol podpísaný Memorandum o spolupráci medzi NRSNM a VMU RTV Vojvodiny.

 \*

V prvej polovici augusta 2024 v priestoroch NVU Hlas ľudu v Báčskom Petrovci bola otvorená výstava pod názvom 80 rokov Hlasu ľudu 1944 – 2024, ktorú otvorila predsedníčka NRSNM Dušanka Petráková. Táto výstava mala za cieľ priblížiť dejiny a činnosť tejto mediálnej ustanovizne a podľa slov šéfredaktorky Hlasu ľudu Olinky Glózikovej, v archíve je obrovský materiál, čiže bezmála 80 ročníkov, ktoré majú 52 čísel v jednom kalendárnom roku. Panely boli venované hlasľudovským rubrikám, prílohám, vydaniam, knižným či online, ale aj internetovej produkcii a spoločenským sieťam.

 \*

V sídle NVU Hlas ľudu v Báčskom Petrovci sa už ako obvykle v rámci tohtoročných SNS 2024 uskutočnilo tradičné stretnutie vojvodinských novinárov. V mene organizátorov sa prítomným hosťom a kolegom prihovorila najprv Olinka Glóziková-Jonášová, zodpovedná redaktorka týždenníka Hlas ľudu a neskoršie sa slova ujala aj Dušanka Petráková, predsedníčka najvyššieho zastupiteľského orgánu slovenskej národnostnej menšiny v Srbsku. Témou stretnutia, okrem iného, bolo aj neoprávnené a verejné fotografovanie a publikovanie fotografii, o čom sa zmienil advokát Miroslav Marko.

Svojou prítomnosťou, okrem iných hostí, podujatie poctil aj tretí tajomník vo Veľvyslanectve Slovenskej republiky v Belehrade Boris Konček, podpredsedníčka Matice slovenskej v Srbsku Anna Horvátová, predsedníčka Výboru pre informovanie NRSNM Annamária Tamašiová a riaditeľka NVU Hlas ľudu Milana Arňašová Radićová.

 \*

Dňa 22.októbra 2024 v štúdiu Rádio-televízie Obce Kovačica bolo podpísané memorandum o spolupráci medzi Národnostnou radou slovenskej národnostnej menšiny a Verejným podnikom pre informačnú činnosť RTV OK. S cieľom vytvárania vhodných podmienok pre rozvoj vzájomnej spolupráce pri zachovávaní, zlepšovaní a neustálom rozvoji kultúry, vzdelávania, používania jazyka a písma a informovanosti slovenskej národnostnej menšiny žijúcej v Srbsku. Memorandum o spolupráci podpísali Dušanka Petráková, predsedníčka NRSNM a Nevena Gligorijević Bugarčić, úradujúca riaditeľka RTV OK. V súlade so spoločným záujmom oboch strán, spolupráca sa bude konať v nasledovných základných smeroch, podľa primerane dostupných zdrojov:

-Spoločná účasť na procese ochrany kultúrneho dedičstva vojvodinských Slovákov,

-Podpora tvorivosti slovenského národného spoločenstva vo Vojvodine s cieľom rozvíjať a zachovávať jednotu a národnú identitu,

-Vzájomná spolupráca na projektoch zameraných na zachovanie a rozvoj národnej, kultúrnej a jazykovej identity Slovákov žijúcich vo Vojvodine.

 \*

V organizácii Spoločnosti pre ukrainský jazyk, literatúru a kultúru Prosvita sa začiatkom novembra 2024 v sieni Kultúrneho strediska mesta Nový Sad usporiadal okrúhly stôl na tému „ Jazyky národnostných menšín Vojvodiny-úspechy a problémy“. Po úvodných slovách Miroslava Hočaka, podpredsedu Európskeho a Svetového kongresu Ukraincov, prítomným sa prihovorili aj Volodimir Tolkač, veľvyslanec Ukrainy v Srbsku, Prof. Ljudmila Popovićová z Univerzity v Belehrade a Dr. Dragana Ćorićová, pokrajinská ochrankyňa občanov-ombudsmanka. Na konferencii sa hovorilo o postavení jazykov národnostných menšín a význame lokálnych chárt, ako inštrumentoch ochrany jazyka menšín v Európe, kde boli ako príklady uvedené lokálne samosprávy Kanjiža, Kula a Sriemska Mitrovica. O úspechoch a problémoch v oblastiach vzdelávania a informovania sa zmienili predstavitelia Národnostných rád národnostných menšín a médií, ktoré vysielajú program v rečiach národností. Medzi nimi boli aj Svetlana Zolňanová, koordinátorka pre vzdelávanie NRSNM a Anička Chalupová, koordinátorka pre informovanie.

 \*

Dňa 3.12. sa uskutočnilo školenie pre zástupcov národnostných rád národnostných menšín a Rady pre medzietnické vzťahy na tému „Dosiahnutie národnostnej rovnosti a rozvoj interkulturality na lokálnej úrovni – úloha národnostných rád národnostných menšín a Rady pre medzinacionálne vzťahy“. Školenia sa zúčastnili zástupcovia obcí a miest, ako aj zástupcovia národnostných rád slovenskej, maďarskej, rusínskej, českej, bunevskej, rómskej, rumunskej, macedónskej a čiernohorskej národnostnej menšiny. V mene Národnostnej rady slovenskej národnostnej menšiny sa zúčastnili koordinátorka Výboru pre úradné používanie jazyka a písma a tajomníčka NRSNM Mária Poptešinová, člen NRSNM Jan Svetlík a koordinátorka Výboru pre informovanie NRSNM Anička Chalupová. Cieľom školenia je poukázať na možnosti zlepšenia národnostnej rovnosti na miestnej úrovni prostredníctvom analýzy osvedčených postupov a výziev, vrátane príkladov osvedčených postupov a odporúčaní na nadviazanie a posilnenie medzikultúrneho dialógu. Dôraz sa kladie na kompetencie, ako aj možnosti a prekážky v práci Národnostných rád národnostných menšín a Rady pre medzietnické vzťahy v týchto oblastiach. Školenie realizovala EÚ a Nemecké zväzové ministerstvo pre hospodársky rozvoj a spoluprácu (BMZ), imlementáciu malo na starosti Deutsche Gesellschaft für Internationale Zusammenarbeit (GIZ), totiž projekt ochrany menšín pri vstupe do EÚ (MPA) realizovaný Európskym centrom pre menšiny Issues (ECMI) v spolupráci s GIZ a Ministerstvom ľudských a menšinových práv a sociálneho dialógu.

 \*

Dňa 5. decembra 2024 sa na pozvanie J.E. Michala Pavúka a jeho manželky Andrey Pavúkovej, na Veľvyslanectve Slovenskej republiky v Belehrade, usporiadala tradičná krajanská recepcia, na ktorej sa zúčastnili predstavitelia krajanských inštitúcií, cirkví, ustanovizní, predstaviteľov spolkov a združení, ako i známi umelci a iní. Vianočnej recepcie sa v mene Národnostnej rady slovenskej národnostnej menšiny zúčastnili: Dušanka Petráková, predsedníčka NRSNM, Svetluška Hlaváčová, koordinátorka Výboru pre kultúru NRSNM a Anička Chalupová, koordinátorka Výboru pre informovanie NRSNM. Po uvítacích a dojímavých slovách, veľvyslanec Pavúk vo svojom príhovore, v ktorom hlavne pozitívne ohodnotil doterajšiu prácu krajanov, podčiarkol 2024. rok ako mimoriadne významný pre srbsko-slovenské vzťahy. Okrem toho, spomenul význam otvorenia honorárneho konzulu v Báčskom Petrovci, oslavy 80-ého výročia NVU Hlas ľudu ako i zápis Kovačického insitného umenia na listinu UNESCO, ako jednu z najväčších úspechov dolnozemských umelcov. Na predvianočnom stretnutí si prítomní popriali požehnané vianočné sviatky a všetko dobré v Novom roku 2025.

 \*

Dňa 7. decembra 2024 v miestnostiach NVU Hlas ľudu sa usporiadalo slávnostné podujatie, na ktorom boli udelené ceny Naj-Slovák, Naj-Slovenka a Naj-kolektív na rok 2024.Túto cenu už druhýkrát udelili pracovníci tejto ustanovizne v čele s riaditeľkou Milanou Arňašovou-Radićovou kolektívu a jednotlivcom, ktorí mali vynikajúce výsledky v spoločenskom angažovaní, podnikateľstve, humanitárnej činnosti, kultúre a v športe. Okrem početných hostí z Báčskeho Petrovca, Nového Sadu a okolia, slávnostného podujatia sa zúčastnila aj Dušanka Petráková, predsedníčka Národnostnej rady slovenskej národnostnej menšiny a Miomir Đorđević, štátny tajomník Ministerstva kultúry Republiky Srbsko, ktorý toto podujatie aj oficiálne otvoril.

 \*

V poslednú decembrovú nedeľu sa v sieni Miestneho spoločenstva v Kovačici uskutočnila prezentácia ročenky Kovačický kalendár 2025, ktorej sa zúčastnili aj predsedníčka Národnostnej rady slovenskej národnostnej menšiny Dušanka Petráková a koordinátorka Výboru pre informovanie NRSNM. V tomto, v poradí piatom vydaní, ako aj uplynulých ročníkoch, sú podané historické fakty o Kovačici a jej občanoch, ktorí v tomto mestečku žijú už 224 rokov. Vydavateľom ročenky je Memoriálne stredisko Dr. Janko Bulík v Kovačici v čele s jeho zastupiteľom Jánom Dišpiterom a s podporou Obce Kovačica, Národnostnej rady slovenskej národnostnej menšiny, Úradu pre Slovákov žijúcich v zahraničí a Ústavu pre kultúru vojvodinských Slovákov. O obsahu najnovšieho vydania Kovačický kalendár 2025 hovoril jeho redaktor Pavel Matúch a členovia redakcie Pavel Jonáš, Jarmila Paulíková a technický redaktor Želislav Poliak. Pri tejto príležitosti sa usporiadal aj kratší program, v ktorom za hudobného sprievodu hudobníka Martina Torňoša vystúpili mladučkí speváci z Kovačice, účastníci naposledy usporiadaného festivalu Rozspievané klenoty 2024.

Okrem ročenky Kovačický kalendár, Výbor pre informovanie NRSNM podporil aj Pazovský kalendár, Národný kalendár a rodinný magazín Rovina.

 \*

Na záver roka 2024, v Kovačici sa usporiadala veľkolepá slávnosť pri príležitosti zápisu kovačického insitného maliarstva na Reprezentačnú listinu nehmotného kultúrneho dedičstva UNESCO. Na začiatku tohto podujatia odzneli hymnické piesne srbskej a slovenskej republiky v prednese operného speváka Borisa Babíka a potom sa prítomným prihovorili: Maja Gojkovićová, predsedníčka Pokrajinskej vlády, Petar Višnjički, predseda Obce Kovačica, Jaroslav Hrubík, predseda Zhromaždenia Obce Kovačica, Goran Milašinović, člen komisie pre spoluprácu s UNESCO, J.E. exelencia Michal Pavúk, veľvyslanec Slovenskej republiky v Srbsku, Pavel Babka, zakladateľ Fondácie a Galérie Babka, Anna Barcová, riaditeľka Galérie insitného umenia v Kovačici a iní. V hudobnom okienku vystúpili: Vladimír Halaj, virtuóz na harmonike, Olga Siantová, mladá harfistka a členovia folklórneho súboru Z. Š. Mladých pokolení pod taktovkou prof. Pavla Urbana. Nominácia do Reprezentatívneho zoznamu UNESCO bola pripravená v spolupráci s Centrom nehmotného kultúrneho dedičstva a navrhovateľmi: Obcou Kovačica, Galériou a Nadáciou Babka a Galériou insitného umenia Kovačica. Prípravu nominácie podporili Národnostná rada slovenskej národnostnej menšiny v Srbsku, Ústav pre kultúru vojvodinských Slovákov, Múzeum Vojvodiny, Múzeum vojvodinských Slovákov, Obecná knižnica Kovačica a mnohí iní. Slávnosti sa zúčastnili aj predsedníčka NRSNM Dušanka Petráková a koordinátorka Výboru pre informovanie NRSNM Anička Chalupová.

 \*

Členovia VPI aj v tomto roku, tak ako aj v rokoch minulých, pravidelne vyjadrovali svoju mienku o mediálnych projektoch zaslaných na súbehy na lokálnej, pokrajinskej a republikovej úrovni a podporili realizáciu projektov, dôležitých pre slovenskú komunitu v Srbsku. Tohto roku si mienku o projektoch požiadali obec Pančevo, Pokrajinský sekretariát pre kultúru, verejné informovanie a vzťahy s náboženskými spoločenstvami a Ministerstvo informovania a telekomunikácií.

\*

**Súbehy Výboru pre informovanie**

S cieľom zveľadiť kvalitu verejného informovania, Výbor pre informovanie sa aj tohto roku snažil podporiť výrobu televíznych, rozhlasových, printových, hraných, hudobných a iných obsahov, ako aj webovú produkciu. O prostriedky bolo možné uchádzať sa prostredníctvom dvoch súbehov zverejnených 7. mája toho roku na webovej stránke NRSNM. Súbeh bol otvorený do 18. mája 2024 a výsledky boli zverejnené do konca júna 2024.

\*

**Projekty VPI podporené Úradom pre Slovákov žijúcich v zahraničí**

Úrad pre Slovákov žijúcich v zahraničí schválil jeden projekt z piatich, s ktorými VPI konkuroval v roku 2024. Schválený projekt, ktorý bol zrealizovaný do konca roka je:

Číslo Názov projektu Schválená suma

|  |  |  |
| --- | --- | --- |
| 1. 0539/RS/2024 | Vo fókuse mladí – Úspešní predstavitelia slovenskej vojvodinskej komunity mladšej generácie v spolupráci so slovenskou redakciou rádia RTV Vojvodiny | 5000.00 € |

Projekty, ktoré Úrad pre Slovákov žijúcich v zahraničí nepodporil:

|  |  |
| --- | --- |
| 0211/RS/2024 | Okno do sveta |
| 0319/RS/2024 | Kultúra hovoreného slova |
| 0437/RS/2024 | Tradičné médiá v digitálnej dobe – Škola žurnalistiky |
| 0695/RS/2024 | Kovačický proces v spolupráci so slovenskou redakciou RTV Vojvodiny |

Projekty, s ktorými VPI NRSNM, v období dotačnej výzvy (od 1. 10. 2024 do 3. 11. 2024), požiadal Úrad pre Slovákov žijúcich v zahraničí o poskytnutie dotácie na rok 2025 v oblasti Informácií a Médií:

|  |  |
| --- | --- |
| 0301/RS/2025 | Účasť na 10. ročníku Krajanského dvora  |
| 0332/RS/2025 | Kaleidoskop-televízne vysielanie v slovenskej reči - zlepšenie informovanosti slovenskej komunity (RTV Kovačica) |
| 0487/RS/2025 | Mediálne Epicentrum (RTV Vojvodina) |
| 0266/RS/2025 | Press stredisko na Slovenských národných slávnostiach 2025 |
| 0223/RS/2025 | Produkcia dokumentárneho filmu – Kovačický proces (RTV Vojvodina) |
| 0672/RS/2025 | Vojvodinské reportérske okno |

**Súbehy Výboru pre informovanie NRSNM**

S cieľom zveľadiť kvalitu verejného informovania VPI sa aj aj v roku 2024, podobne ako aj v predchádzajúcich rokoch, snažil podporiť výrobu televíznych, rozhlasových, printových, hraných, hudobných a iných obsahov, ako aj webovú produkciu, ale aj iniciatívy našich mladých novinárov.

Výbor pre informovanie Národnostnej rady slovenskej národnostnej menšiny na základe schváleného plánu a programu Výboru pre informovanie na rok 2024 a hodnotenia Komisie na udeľovanie finančných prostriedkov v oblasti verejného informovania na rok 2024, odvolávajúc sa na článok 113 odstavec 2 bod 1 Zákona o národnostných menšín národnostných rád ( "Úradný vestník RS “, č. 72/2009, 20/2014 - rozhodnutie US, 55/2014 a 47/2018), vyniesol Rozhodnutie, na základe ktorého udelil finančnú podporu v oblasti verejného informovania (produkcia a web produkcia) v roku 2024.

Finančné prostriedky v hodnote 410.000,00 rsd sú rozdelené takto:

**V oblasti produkcie 170.000,00:**

-Komorný zbor Zvony Selenča, Nahrávanie video klipov skladieb s národnou tematikou (20.000,00)

-RTV Stará Pazova, Kúpa kamery (50.000,00)

-Nový Rádio Petrovec, Dozvuky (100.000,00)

**V oblasti web produkcie 240.000,00**

-Mária Vršková, Instagram Kultúra, Stará Pazova (8.000,00)

-SKUS Pivnica, Kultúrne dedičstvo, KUS Pivnica (90.000,00)

-KUS Petrovská družina, Báčsky Petrovec, Nahrávanie video klipu KUS Petrovská družina (30.000,00)

-Združenie petrovských výtvarných umelcov Báčsky Petrovec, Webová stránka združenia (30.000,00)

-KUS Jána Kollára Selenča, Zverejňujeme, aby sme si spomenuli- Spomínajme, aby sme nezabudli a zachovali pre budúce generácie (80.000,00).

 O aktivitách Výboru pre informovanie NRSNM a činnosti Národnostnej rady slovenskej národnostnej menšiny bola verejnosť informovaná cestou webovej stránky NRSNM www.rada.org. rs a facebookovej stránky Národnostná rada slovenskej národnostnej menšiny, písaných správ v slovenčine a tiež aj preklady do srbského jazyka.

 Predsedníčka

 Výboru pre informovanie NRSNM

 **Annamária Tamašiová**